Legal Document

Category: 39

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 651 της 14/23 Οκτ. 1971 (ΦΕΚ Α΄ 211)  Περί διαδικασίας απολύσεως Οπλιτών Χωροφυλακής και κατωτέρων οργάνων της Αστυνομίας Πόλεων και Πυροσβεστικού Σώματος, τη αιτήσει των, ή λόγω τελέσεως γάμου άνευ αδείας.  Έχοντες υπ’ όψει: 1)Τας διατάξεις του άρθρ. 16 παρ. 2 του Ν.Δ. 935/1971 (Α΄ 149) «περί καταστάσεως εν γένει των Οπλιτών Χωροφυλακής και των κατωτέρων οργάνων της Αστυνομίας Πόλεων και του Πυροσβεστικού Σώματος», 2)τας τοιαύτας του Ν.Δ. 4426/1964 (Α΄ 208) «περί συστάσεως του Υπουργείου Δημοσίας Τάξεως» και 3)την υπ’ αριθ. 585/1971 Γνωμοδότησιν του Συμβουλίου της Επικρατείας, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Γενικαί Διατάξεις Άρθρ.1.-1.Δια του παρόντος ρυθμίζεται η διαδικασία απολύσεως των Οπλιτών Χωροφυλακής και των κατωτέρων οργάνων της Αστυνομίας Πόλεων και του Πυροσβεστικού Σώματος: α)Τη αιτήσει των, οποτεδήποτε μετά την συμπλήρωσιν της αναλαμβανομένης διετούς εθελουσίας υποχρεώσεώς των (άρθρ. 16 παρ. 1 στοιχ. α΄ Ν.Δ. 935/1971). β)Λόγω τελέσεως γάμου άνευ αδείας (άρθρ. 16 παρ. 1 στοιχ. ε΄ Ν.Δ. 935/1971). 2.Η κατά την προηγουμένην παράγραφον διετής εθελουσία υποχρέωσις άρχεται από της ημερομηνίας εξόδου των εκ της οικείας Σχολής και λήγει την προτεραίαν της αντιστοίχου ημερομηνίας του μεθεπομένου έτους (άρθρ. 16 παρ. 3 Ν.Δ. 935/1971). Ο χρόνος ο μη λογιζόμενος ως τοιούτος πραγματικής υπηρεσίας, βάσει των κειμένων δι’ έκαστον Σώμα διατάξεων, ως και των τοιούτων του Ν.Δ. 935/1971, δεν υπολογίζεται δια την συμπλήρωσιν της διετούς εθελουσίας υποχρεώσεως. 3.Η κατά την διάταξιν της παρ. 1 άδεια γάμου είναι η τοιαύτη της Υπηρεσίας η προβλεπομένη υπό των κειμένων δι’ έκαστον Σώμα διατάξεων. 4.Αι απολύσεις ενεργούνται κατά την διαδικασίαν των επομένων άρθρων κατόπιν ητιολογημένης αποφάσεως του οικείου Αρχηγού. Η απόφασις δημοσιεύεται εις την Εφημερίδα της Κυβερνήσεως και κοινοποιείται εις τον ενδιαφερόμενον, επί αποδείξει, υποβλητέα εις το οικείον Αρχηγείον. Οι απολυόμενοι διαγράφονται της δυνάμεως του Σώματος, υποχρεωτικώς, μετά 15νθήμερον από της ημερομηνίας δημοσιεύσεως της περί απολύσεως αποφάσεως (άρθρ. 15 παρ. 2 του Ν.Δ. 935/1971). Κατώτερα ΄Οργανα Σωμάτων Ασφαλείας 4.Α.ζ.3   663 Διαδικασία απολύσεως αιτήσει του  ενδιαφερομένου Άρθρ.2.-1.Η Υπηρεσία, εις την δύναμιν της οποίας ανήκει οργανικώς ο αιτών την απόλυσιν, δεχομένη την αίτησιν απολύσεως, συντάσσει επ’ αυτής σχετικήν έκθεσιν εγχειρίσεως. Οι εις το εξωτερικόν ευρισκόμενοι, την σχετικήν αίτησιν απολύσεώς των υποβάλλουν εις τα οικεία Αρχηγεία δια των Προξενικών Αρχών, μέσω των οποίων γίνεται και η κοινοποίησις της περί απολύσεως αποφάσεως. 2.Η περί απολύσεως αίτησις υποβάλλεται αμελλητί υπό της εν τη προηγουμένη παραγράφω Υπηρεσίας, όσον μεν αφορά την Χωροφυλακήν, εις την τηρούσαν το ατομικόν βιβλιάριον το αιτούντος την απόλυσιν Υπηρεσίαν, ήτις υποβάλλει ταύτην μετά της γνώμης της εις το Αρχηγείον Χωροφυλακής, επισυνάπτουσα αντίγραφον φύλλου μητρώου του αιτούντος και κοινοποιούσα την ενέργειάν της εις τας προϊσταμένας της ενδιαμέσους Υπηρεσίας, όσον δε αφορά τα λοιπά Σώματα, η δεχθείσα την αίτησιν Υπηρεσία υποβάλλει ταύτην ιεραρχικώς εις το οικείον Αρχηγείον. 3.Εάν η δεχομένη την αίτησιν Υπηρεσία Χωροφυλακής είναι η τηρούσα το ατομικόν βιβλιάριον, ενεργεί οίκοθεν τα εν τη παρ. 2 του παρόντος οριζόμενα. 4.Το οικείον Αρχηγείον, λαμβάνον την αναφοράν μετά της αιτήσεως απολύσεως, ελέγχει εάν ο αιτών συνεπλήρωσε τον χρόνον της αναληφθείσης εθελουσίας υποχρεώσεως, εν καταφατική δε περιπτώσει προέρχεται αμελλητί εις την έκδοσιν της κατ’ άρθρ. 1 του παρόντος αποφάσεως απολύσεως και είτα εις τας λοιπάς επιβαλλομένας ενεργείας, διατάσσον την απόλυσιν και την διαγραφήν του απολυθέντος εκ της δυνάμεως, κατά τα υπό του ιδίου άρθρου οριζόμενα. Εάν εκ του ελέγχου διαπιστωθή ότι ο αιτών δεν συνεπλήρωσε τον χρόνον της εθελουσίας υποχρεώσεως, απορρίπτει την αίτησιν και διατάσσει την ενυπόγραφον ανακοίνωσιν εις τον ενδιαφερόμενον. Ανάκλησις αιτήσεως απολύσεως Άρθρ.3.-1.Ο αιτησάμενος την απόλυσίν του δικαιούται, μέχρις εκδόσεως της περί απολύσεως αποφάσεως υπό του οικείου Αρχηγού, να ανακαλέση εγγράφως την υποβληθείσαν αίτησιν. Εν τη περιπτώσει ταύτη, η εν άρθρ. 2 του παρόντος Υπηρεσία αναφέρει, απ’ ευθείας, σηματικώς ή τηλεγραφικώς αμέσως εις το Αρχηγείον. Η ανακλητική αίτησις υποβάλλεται εν συνεχεία ταχυδρομικώς, η δε σχετική αναφορά, εν η διατυπούται και η γνώμη της υποβαλλούσης Υπηρεσίας, κοινοποιείται και εις τας ενδιαμέσους Υπηρεσίας. 2.Το οικείον Αρχηγείον δικαιούται να αποδεχθή ή, δι’ αιτιολογημένης αποφάσεώς του, να απορρίψη την αίτησιν ανακλήσεως.  (Μετά την σελ.24,730) Σελ.24,731 Τεύχος 440-Σελ.7  664 Διαδικασία απολύσεως λόγω τελέσεως  γάμου άνευ αδείας Άρθρ.4.-1.Πας Αξιωματικός Διοικητής Υπηρεσίας, λαμβάνων γνώσιν, καθ’ οιονδήποτε τρόπον, ότι Οπλίτης Χωροφυλακής ή κατώτερον όργανον της Αστυνομίας Πόλεων ή του Πυροσβεστικού Σώματος, εκ των εις την δύναμιν αυτού ανηκόντων, ετέλεσεν γάμον άνευ αδείας της Υπηρεσίας, προβαίνει οίκοθεν εις πάσας τας απαιτουμένας ενεργείας, δια την βεβαίωσιν του γεγονότος, άνευ ενεργείας εγγράφου διοικητικής εξετάσεως, αναφέρων περί τούτου εις την προϊσταμένην του Υπηρεσίαν. Οι Διοικηταί Υπηρεσιών Υπαξιωματικοί υποβάλλουν έγγραφον αναφοράν εις την προϊσταμένην των Υπηρεσίαν Αξιωματικού, ήτις και προβαίνει εις τας περαιτέρω αναγκαίας δια την βεβαίωσιν του περί ου πρόκειται γεγονότης ενεργείας. 2.Μετά την βεβαίωσιν υποβάλλεται, ιεραρχικώς εις το οικείον Αρχηγείον, πρότασις απολύσεως του άνευ αδείας της Υπηρεσίας τελέσαντος γάμον, εις ην επισυνάπτεται απαραιτήτως αντίγραφον ληξιαρχικής πράξεως του γάμου και του φύλλου μητρώου αυτού. Εκτέλεσις αποφάσεων απολύσεων Άρθρ.5.-1.Το οικείον Αρχηγείον μεριμνά δια την ταχείαν αποστολήν των αποφάσεων απολύσεως αίτινες κοινοποιούνται και εκτελούνται υπό των Υπηρεσιών αμέσως. 2.Εάν δι’ οιονδήποτε λόγον η κοινοποίησιν και εκτέλεσις της αποφάσεως δεν πραγματοποιηθή εντός 15νθημέρου από της δημοσιεύσεώς της εις την Εφημερίδα της Κυβερνήσεως, ο υπό απόλυσιν, μετά την πάροδον του χρόνου τούτου, ουδεμίαν εκτελεί υπηρεσίαν, δεν φέρει στολήν και παραδίδει τον υπ’ αυτού κατεχόμενον πάσης φύσεως οπλισμόν προσωρινώς εις την Υπηρεσίαν εις ην ανήκει, μέχρις εκτελέσεως της περί απολύσεως αποφάσεως. 3.Αι οικονομικαί υποχρεώσεις των απολυομένων και τα δικαιώματα αυτών ρυθμίζονται υπό των οικείων διατάξεων των Σωμάτων. Ειδικαί διατάξεις περί απολύσεων Άρθρ.6.-1.Εάν ο υπό απόλυσιν, τη αιτήσει του, διατελή εις διαθεσιμότητα λόγω νοσήματος ή μακράν άδειαν δια την αυτήν αιτίαν, η περί απολύσεώς του απόφασις δεν εκτελείται, αλλά μετά την λήξιν της διαθεσιμότητος ή αδείας παραπέμπεται ούτος εις την οικείαν Υγειονομικήν Επιτροπήν προς τελικήν κρίσιν της υγιεινής του καταστάσεως, συμφώνως προς την διάταξιν του άρθρ. 16 παρ. 6 του Ν.Δ. 935/1971, εφ’ όσον δε κριθή ακατάλληλος ή ικανός τρίτης ή τετάρτης κατηγορίας  δια  το στράτευμα ή  ότι  δέον να τύχη  Σελ.24,732 Τεύχος 440-Σελ.8 4.Α.ζ.3 Κατώτερα ΄Οργανα Σωμάτων Ασφαλείας   665 αναβολής, απολύεται κατά τας διατάξεις του άρθρ. 16 παρ. 1 στοιχ. δ΄ και 8 παρ. 2 του Ν.Δ. 935/1971. Ο ούτω παραπεμπόμενος εάν κριθή υγιής απολύεται βάσει της περί απολύσεώς του αποφάσεως του οικείου Αρχηγού. 2.Εάν ο υπό απόλυσιν (τη αιτήσει του ή λόγω τελέσεως γάμου άνευ αδείας) νοσηλεύεται εις Νοσοκομείον ή Κλινικήν, η περί απολύσεώς του απόφασις εκτελείται μετά την έξοδόν του εξ αυτού, εκτός εάν έτυχεν διαθεσιμότητος λόγω νοσήματος ή μακράς αδείας δια την αυτήν αιτίαν, ότε εφαρμόζονται και δια τούτον τα εν τη προηγουμένη παραγράφω οριζόμενα. (άρθρ. 16 παρ. 7 Ν.Δ. 935/1971). 3.Εάν ο υπό απόλυσιν εγγράφως παραιτήται των ως άνω δικαιωμάτων του, η διαδικασία απολύσεως χωρεί αμέσως κατά τας διατάξεις του παρόντος.   666 Υποχρεώσεις Υπηρεσιών Άρθρ.7.-1.Πάσα Υπηρεσία παρ’ η τελεί εν αποσπάσει ο Οπλίτης Χωροφυλακής, άμα τη υποβολή αυτή αιτήσεως απολύσεως, συντάσσει σχετικήν έκθεσιν εγχειρίσεως και υποβάλλει ταύτην εις την τηρούσαν το ατομικόν βιβλιάριον Υπηρεσίαν, ήτις προΐσταται της εις ην ανήκει οργανικώς ο αιτών τοιαύτης. Η τηρούσα το ατομικόν βιβλιάριον Υπηρεσία επισυνάπτει εις την αίτησιν φύλλου μητρώου του αιτούντος και υποβάλλει ταύτην, μετά γνώμης, εις το Αρχηγείον Χωροφυλακής, κοινοποιούσα την ενέργειάν της εις την προϊσταμένην της ενδιάμεσον Υπηρεσίαν και εις την εις ην οργανικώς ανήκει ο υπό απόλυσιν υφισταμένην της τοιαύτην, προς ενημέρωσιν. 2.Το Αρχηγείον Χωροφυλακής προβαίνει εις τας εν άρθρ. 2 του παρόντος ενεργείας, διατασσομένης της λήξεως της αποσπάσεως μετά την έκδοσιν της περί απολύσεως αποφάσεως του οικείου Αρχηγείου, παρά της εχούσης διατάξει την απόσπασιν Υπηρεσίας, ενημερουμένης προς τούτο, και της επανόδου του εις ον αφορά η απόλυσις εις την οριστικήν του θέσιν, δια τας περαιτέρω ενεργείας. 3.Προκειμένου περί των ανηκόντων εις την Αστυνομίαν Πόλεων και το Πυροσβεστικόν Σώμα, η αίτησις απολύσεως υποβάλλεται εις την εις ην υπηρετεί ο ενδιαφερόμενος Υπηρεσίαν, ανεξαρτήτως του εάν ούτος ανήκη οργανικώς εις αυτήν ή τυγχάνει απεσπασμένος. 4.Εν περιπτώσει ανακλήσεως αιτήσεως απολύσεως, η παρ’ η τελεί εν αποσπάσει Υπηρεσία αναφέρει σηματικώς ή τηλεγραφικώς εις την εις ην διεβίβασε την αίτησιν απολύσεως Υπηρεσίαν, αποστέλλουσα ταχυδρομικώς και την ανακλητικήν αίτησιν. Η Υπηρεσία αύτη εις την περίπτωσιν ταύτην προβαίνει εις τας εν άρθρ. 3 παρ. 1 διαλαμβανομένας ενεργείας. (5.Πάσα Υπηρεσία παρ’ η τελεί εν αποσπάσει Οπλίτης Χωροφυλακής, λαμβάνουσα γνώσιν περί τελέσεως υπ’ αυτού γάμου άνευ αδείας, ενημερώνει εγγράφως την, εις ην ούτος ανήκει οργανικώς Υπηρεσίαν, ήτις και ενεργεί περαιτέρω κατά τας διατάξεις του παρόντος, κοινοποιούσα και εις την διατάξασαν την απόσπασιν Υπηρεσίαν, ήτις και προβαίνει εις την διακοπήν της περαιτέρω αποσπάσεως. Όσον αφορά τα λοιπά Σώματα ενεργούνται τα εν άρθρ. 4 του παρόντος αναφερόμενα.) Ενημέρωσις Υπηρεσιών Άρθρ.8.-1.Υπηρεσίαι, αίτινες υποβάλλουν αιτήσεις ή προτάσεις απολύσεως, κατά τας διατάξεις του παρόντος, κοινοποιούν τας ενεργείας των τη οικεία Διαχειρίσει Χρηματικού, ίνα ενεργή αύτη τας καθ’ εαυτήν αναγκαίας χρηματικάς μεταβολάς, άμα τη κοινοποιήσει της περί απολύσεως αποφάσεως του οικείου Αρχηγείου. Κατώτερα ΄Οργανα Σωμάτων Ασφαλείας 4.Α.ζ.4   667  2.Τα Αρχηγεία τας περί κοινοποιήσεως των αποφάσεων διαταγάς των κοινοποιούν και προς τας ενδιαφερομένας Οικονομικάς και άλλας Υπηρεσίας αυτών, δια την υπ’ αυτών ενέργειαν των απορρεουσών οικονομικών και λοιπών μεταβολών. 3.Αι περί απολύσεων αποφάσεις αποστέλλονται και εις τας αρμοδίας Στρατολογικάς Αρχάς, δια την καταχώρισιν της περί απολύσεως μεταβολής εις τα Στρατολογικά έγγραφα του απολυομένου. 4.Αι περί κοινοποιήσεως των αποφάσεων απολύσεις ενέργειαι κοινοποιούνται ωσαύτως και προς τας εν ταις παρ. 1 και 3 του παρόντος άρθρου Υπηρεσίας. Τελικές Διατάξεις Άρθρ.9.-1.Δια τας στρατολογικάς και λοιπάς μεταβολάς των απολυομένων, την εκτίμησιν της διαγωγής αυτών, την εγγραφήν ή μη αυτών εις την εφεδρείαν των Σωμάτων, ισχύουν αι κείμεναι δι’ έκαστον Σώμα διατάξεις. 2.Δι’ αποφάσεως του Υπουργού Δημοσίας Τάξεως, τη προτάσει των οικείων Αρχηγών, δύναται να ρυθμίζωνται όλως επουσιώδεις λεπτομέρειαι μη ρυθμιζόμεναι υπό του παρόντος. 3.Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Αι διατάξεις του Β.Δ. 651/1971 αι αναφερόμεναι εις την διαδικασίαν απολύσεως των τελούντων γάμον άνευ αδείας της υπηρεσίας κατωτέρων οργάνων Χωροφυλακής, Αστυνομίας Πόλεων και Πυροσβεστικού Σώματος, καταργήθησαν δια του άρθρ. 5 Ν.Δ.1290/1972 (κατωτ. αριθ. 6).